Hjem Blackjack Kan du vinde over tid i blackjack?
2019-01-14T01:44Z | af Jan K.
Hvis du anvender den grundlæggende strategi, reducerer du casinoets fordel i blackjack markant. Martingale og andre strategier, der forøger din indsats, er ingen garanti for succes. I de fleste tilfælde taber du bare dine penge hurtigere, end hvis du benyttede det samme indsatsbeløb igen og igen.
Den eneste metode, der giver overskud på blackjack i længden, er korttælling.
Når du spiller efter den grundlæggende strategi, reducerer du husets fordel til omkring 0,50 %. Casinoets fortjeneste er derfor markant lavere på blackjack sammenlignet med eksempelvis roulette eller spillemaskiner.
Derfor var blackjack også populært blandt de såkaldte "bonusjægere". I dag er det noget nær umuligt at gå på bonusjagt i blackjack. Casinoerne har opjusteret omsætningskravene for blackjack og lignende spil, så du skal være usandsynlig heldig for at få overskud ud af deres bonusser.
Med korrekt anvendelse af den grundlæggende strategi kan du reducere dit forventede tab til stort set ingenting, men du kan ikke tippe fordelen over på din side, så det bliver profitabelt for dig.
Af samme grund udleverer mange casinoer også fine kort med overskuelige udgaver af den grundlæggende strategi til nye gæster. Det er et effektivt marketingtrick til at tiltrække nye spillere, men casinoerne kunne selvfølgelig aldrig finde på at gøre det, hvis det gav spillerne overskud i længden. Selv når den grundlæggende strategi anvendes optimalt, forbliver den matematiske fordel på casinoets side.